**Формуляр за ПРЕДВАРИТЕЛНА ЧАСТИЧНА ОЦЕНКА НА ВЪЗДЕЙСТВИЕТО**

**Институция:**

Община Трявна

**Нормативен акт:*Наредба за управление на общинските пътища***

Контакт за въпроси: Адв.Галин Ненов Дата: 21.12.2018 г.

Телефон: 0879493832

1. **Дефиниране на проблема:**
   1. *Кратко опишете проблема и причините за неговото възникване. Посочете аргументите, които оправдават нормативната промяна.*

С решение № 230 от 29.11.2018 г. по адм. д. № 244/2018 г. на Административен съд – Габрово е отменена действащата Наредба за управление на общинските пътища, приета от Общински съвет – Трявна с Решение № 3 от 30.01.2013 г.

Съгласно чл. 23 от Закон за пътищата „Правомощията на кметовете по управлението на общинските пътища се определят с наредба на общинския съвет“.

* 1. *Опишете какви са проблемите в приложението на съществуващото законодателство или възникналите обстоятелства, които налагат приемането на ново. Посочете възможно ли е проблемът да се реши в рамките на съществуващото законодателство чрез промяна в организацията на работа и/или въвеждане на нови технологични възможности/например съвместни инспекции между няколко органа и др./*

С отмяната на Наредба за управление на общинските пътища, приета от Общински съвет – Трявна с Решение №3 от 30.01.2013 г. Община Трявна остава без подзаконов нормативен акт, уреждащ управлението на общинските пътища.

*1.3.Посочете дали са изготвени последващи оценки на нормативния акт или анализи за изпълнението на политиката и какви са резултатите от тях?*

Последваща оценка на отменената Наредба за управление на общинските пътища не е изготвяна. Анализирани са последиците от липсата на нормативен акт, уреждащ тези отношения на територията на Община Трявна. Това би довело до липсата на единни и ясно регламентирани правила при придобиването в собственост и управление на общинските пътища, както и липса на ограничения и забрани при ползване на пътищата от общинската пътна мрежа на община Трявна.

1. **Цели:**

*Посочете целите, които си поставя нормативната промяна по конкретен и измерим начин и график за тяхното постигане. Съответстват ли целите на действащата стратегическа рамка?*

Въвеждането на единни и ясно регламентирани правила при придобиването в собственост и управление, както и наличие на ограничения и забрани при ползване на пътищата от общинската пътна мрежа на община Трявна.

**3.Идентифициране на заинтересованите страни:**

*Посочете всички потенциални засегнати и заинтересовани страни, върху които предложението ще окаже пряко или косвено въздействие /бизнес в дадена област/всички предприемачи, неправителствени организации, граждани/техни представители, държавни органи, др./*

**Преки заинтересовани страни:**

Община Трявна.

Граждани и юридически лица

**Косвени заинтересовани страни:**

**4.Варианти на действие:**

*Идентифицирайте основните регулаторни и нерегулаторни възможни варианти на действие от страна на общината, включително и вариант „без намеса“*

**Вариантза действие 1: „Приемане на наредбата“**

*При този вариант ще бъдат осигурени:* по-голям контрол при уреждане на правоотношенията, свързани с общинска пътна мрежа, както и наличие на ясни правила при управление на общинските пътища.

**Вариант за действие 2: „Без намеса“**

Община Трявна остава без подзаконов нормативен акт, уреждащ управлението на общинските пътища, а съгласно чл. 23 от Закона за пътищата, с наредба на общинския съвет, се уреждат правомощията на кмета по управлението на тези общинските пътища .

**5. Негативни въздействия/Разходи:**

*Опишете качествено /при възможност – и количествено/ всички значими потенциални икономически, социални, екологични и други негативни въздействия за всеки един от вариантите, в т.ч разходи за идентифицираните заинтересовани страни в резултат на предприемане на действията. Пояснете кои разходи се очаква да бъдат второстепенни, и кои да са значителни.*

**Вариант за действие 1 „Приемане на наредбата“**

Не се очакват икономически, социални, екологични и други негативни въздействия. **Вариант за действие 2: „Без намеса“**

Община Трявна остава без подзаконов нормативен акт, уреждащ управлението на общинските пътища.

**6.Положителни въздействия/Ползи:**

*Опишете качествено /при възможност – и количествено/ всички значими потенциални, икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*

**Вариант за действие 1 „Приемане на наредбата“:**

*Община Трявна ще разполага с приет нормативен акт, който да урежда обществените отношения, свързани с изграждането, ползването, ремонта и поддържането на общинските пътища*

**Вариант за действие 2: „Без намеса“**

Община Трявна няма да реализира ползи при този вариянт

**7. Потенциални рискове**:

*Посочете възможните рискове от приемането на нормативната промяна, включително възникване на съдебни спорове.*

Не са идентифицирани конкретни рискове при реализирането на Вариант 1 „Приемане на наредбата“

**8.Административна тежест за физическите и юридическите лица:**

* Ще се повиши
* Ще се намали
* Няма ефект

9.**Въздействие върху микро, малки и средни предприятия:**

* *Актът засяга пряко ММСП*
* *Актът не засяга пряко ММСП*
* *Няма ефект*

**10.Проектът на нормативен акт изисква цялостна оценка на въздействието:**

* *Да*
* *Не*

**11. Обществени консултации:**

*Обобщете най- важните въпроси за обществените консултации, посочете индикативен график за тяхното провеждане и видовете консултационни процедури*

Проектът на Наредба за управление на общинските пътища ще бъде публикуван на интернет страницата на община Трявна – tryavna.bg, като на заинтересованите лица се предоставя възможност даподават своите предложения и становища в **30-дневен срок** от публикуването й в деловодството на общината на адрес: гр.Трявна, ул.“Ангел Кънчев“ 21 или на е-mаil адрес: obtryavna@unicsbg.net.

*Тази оценка на въздействието аргументирано представя вероятните ефекти от предложеното действие*

*Подпис на отговорното лице: /п/*

*Тел. 0879493832*

Име и длъжност : адв.Галин Ненов – юрист на община Трявна

21.12.2018 г.

Подпис…………………….